Tadija Kačar

Tadija Kačar (serbia kirillitsas Тадија Качар; sündinud 5. jaanuaril 1956; sünnikoht praeguse jaotuse järgi Perućica, Jezero vald, Serblaste Vabariik, Bosnia ja Hertsegoviina) on Serbia ja Jugoslaavia FSV endine poksija. 

Ta sündis küll tollase Jugoslaavia FSV Bosnia ja Hertsegoviina SV-s, kuid kolis 1971. aastal koos vanematega Novi Sadi Vojvodina SAP-i ning on esindanud Serbia SV-d. Ta on rahvuselt serblane. 

Poksijana
Jugoslaavia meistrivõistlustel
Ta on tulnud kaks korda (1978. ja 1979. aastal) Jugoslaavia meistriks poolraskekaalus (kuni 81 kg).Jugoslaavia meistrivõistlused poksis. Tulemused Inglise keeles 

Kaasaegsetel olümpiamängudel
Ta sai I keskkaalus (kuni 71 kg) 1976. aasta Montréali olümpiamängude poksivõistlustel hõbemedali, kaotades finaalis kuldmedali- ja olümpiavõitjale Jerzy Rybickile (Poola).21. suveolümpiamängude poksivõistlus. Montréal 1976. Tulemused inglise keeles

Maailmameistrivõistlustel
Ta sai poolraskekaalus (kuni 81 kg) 2. maailmameistrivõistlustel (Belgrad, 1978) hõbemedali, kaotades finaalis kuldmedalivõitjale ja maailmameistrile Sixto Soriale (Kuuba).2. maailmameistrivõistlused poksis. Belgrad 1978. Tulemused inglise keeles

Euroopa meistrivõistlustel
Ta sai poolraskekaalus (kuni 81 kg) 23. Euroopa meistrivõistlustel (Köln, 1979) hõbemedali, kaotades finaalis kuldmedalivõitjale ja Euroopa meistrile Albert Nikoljanile (NSV Liit).23. Euroopa meistrivõistlused poksis. Köln 1979. Tulemused inglise keeles

Isiklikku
Tema noorem vend Slobodan Kačar on samuti endine Serbia ja Jugoslaavia poksija. Tema vanema venna Sreteni poeg on Serbia jalgpallur Gojko Kačar.

Viited

Välislingid


Kategooria:Serbia poksijad
Kategooria:Jugoslaavia poksijad
Kategooria:Vojvodina inimesed
Kategooria:Sündinud 1956